ઉદ્યોગ-વ્યવસાય ક્ષેત્રે વિશેષ કરીને બજારક્રિયા સંબંધી કે વિજ્ઞાપનસંબંધી ભાવિ વલણોની આગાહી કરવી કે તે વિશે પૂર્વાનુમાન કરવું ઘણું અઘરું અને જોખમી છે; આ ક્ષેત્રના, તજજ્ઞોનાં લાંબાગાળાના પૂર્વાનુમાનો ઘણી વખત ખોટાં પડયાં છે, પરંતુ એક એવી પ્રતિભા; જેનાં પૂર્વાનુમાનો, જેની અગમવાણી, સમયની એરણ પર બહુધા સાચા પુરવાર થયાં હોય; જેને ઉદ્યોગ-વ્યવસાય ક્ષેત્રના ખેરખાંઓ તરફથી કે વળી ખ્યાતનામ અખબારો અને એજન્સીઓ દ્વારા સ્વીકૃતિ અને કદરદાની પ્રાપ્ત થયાં હોય, જે હાલ અમેરિકાના ન્યૂયોર્ક શહેરના મેનહટન વિસ્તારમાં વિદ્યમાન છે, તેમનું નામ છેઃ Faith Popcorn.